3. การประกอบธุรกิจของแต่ละหมวดผลิตภัณฑ์

3.1 ลักษณะของผลิตภัณฑ์และการบริการ

ผลิตภัณฑ์หลักของทางบริษัทจะประกอบด้วยเครื่องใช้สำนักงานอีเลคทรอนิคได้แก่
เครื่องถ่ายเอกสารและเครื่องพิมพ์สำเนาอัตโนมัติ ซึ่งสร้างให้เกิดรายได้ ให้แก่บริษัทกว่า 85%
โดยมีสัดส่วนรายได้ 50% จากค่าเช่าเครื่องและ 50% จากการขายเครื่อง วัสดุสิ้นเปลือง
และอะไหล่ ซึ่งมีอัตราการเติบโตเพิ่มขึ้นประมาณ 10% - 20% ต่อปี
โดยเฉพาะเครื่องระบบดิจิตอลมีแนวโน้มที่จะเติบโตสูง

ปัจจุบันทางบริษัทได้มีการขยายสาขาและศูนย์บริการเพิ่มมากขึ้น โดยมีสาขาทั้งหมดดังนี้

สำนักงานใหญ่ : เลขที่ 29 ซอยรามคำแหง 22 ถนนรามคำแหง แขวงหัวหมาก เขตบางกะปิ

กรุงเทพมหานคร 10240 โทรศัพท์ 0-2718-8000 โทรสาร 0-2318-0574

กรุงเทพมหานครและปริมณฑล : สาขารามคำแหง 22 สาขาสาธร สาขาบางนา สาขาบางเขน

ภูมิภาค : สาขาเชียงใหม่ สาขาศรีราชา สาขาขอนแก่น สาขาสุราษฎร์ธานี สาขาหาดใหญ่

สาขาภูเก็ต สาขาพิษณุโลก

ตัวแทนจำหน่าย (Dealers) จำนวน 35 รายทั่วประเทศ

3.2 สภาวะอุตสาหกรรมและการแข่งขัน

-   การแข่งขันระหว่างอุตสาหกรรม

  ธุรกิจเครื่องถ่ายเอกสารได้มีการพัฒนาอย่างต่อเนื่อง จากเทคโนโลยีระบบอะนาล็อกเข้าสู่

ระบบดิจิตอล ซึ่งนำไปสู่การขยายตัวทางการตลาด
เทคโนโลยีดิจิตอลส่งผลทำให้สามารถตอบสนองความต้องการของลูกค้าได้มากขึ้น
และยังนำไปสู่การรวมฟังก์ชั่นของอุปกรณ์สำนักงานอื่นๆ ไว้ในเครื่องถ่ายเอกสารเครื่องเดียว
เครื่องถ่ายเอกสารในปัจจุบันจึงไม่ได้ถูกใช้งานเฉพาะในการถ่ายเอกสารเท่านั้น
แต่ยังเป็นเครื่องพริ้นเตอร์ระบบดิจิตอล เครื่องโทรสารและเครื่องสแกนเนอร์ได้อีกด้วย
เป็นการเพิ่มประสิทธิภาพการทำงานของเครื่องให้สามารถตอบสนองความต้องการของลูกค้า
ในสำนักงานต่าง ๆ ที่มีงานเอกสารเพิ่มขึ้นตลอดเวลา
นอกจากนี้อุตสาหกรรมเครื่องถ่ายเอกสารได้มีการพัฒนาเทคโนโลยีด้านเครือข่าย (Computer
Network Integration) ตัวอย่างเช่น ระบบฟังก์ชั่นพริ้นเตอร์บนเครือข่าย (Network
Printer) เพื่อให้สอดรับกับการใช้งานระบบเครือข่ายต่าง ๆ ที่ได้รับความนิยมมากขึ้น
ศักยภาพของเครื่องถ่ายเอกสารที่พัฒนาสูงขึ้นนี้
แสดงถึงการปรับตัวและเปลี่ยนรูปแบบของเครื่องถ่ายเอกสารไปสู่เครื่องมัลติฟังก์ชั่นแบบเครือข่ายได้ก่อน

อุตสาหกรรมอุปกรณ์สำนักงานด้านเอกสารอื่นๆ
ซึ่งจะเป็นโอกาสที่ดีในการขยายตัวเข้าไปสู่ตลาดพริ้นเตอร์ แฟกซ์ และสแกนเนอร์ต่อไปในอนาคต

-   การแข่งขันภายในอุตสาหกรรม

  การแข่งขันทั้งในส่วนของตลาดขายและเช่าซื้อ (Outright Sell Segment) และตลาดเช่า

(Rent Segment) ยังคงเน้นการใช้กิจกรรมส่งเสริมการขายเป็นเครื่องมือสำคัญ
โดยเฉพาะราคาและข้อเสนอ ขณะเดียวกันลูกค้าก็ได้ให้ความสนใจ
และยอมรับประสิทธิภาพของเครื่องถ่ายเอกสารดิจิตอลมัลติฟังก์ชั่นมากยิ่งขึ้น
ทำให้มีการขยายตัวในส่วนนี้อย่างรวดเร็ว
ทางบริษัทได้มุ่งทำตลาดเครื่องถ่ายเอกสารดิจิตอลมัลติฟังก์ชั่นในระดับตลาดขนาดกลางถึงขนาดใหญ่
โดยเน้นเจาะกลุ่มลูกค้าที่เน้นคุณภาพของผลิตภัณฑ์และการบริการเป็นหลัก ซึ่งมี ซีร็อกซ์ แคนนอน
ริโก้ และชาร์ปเป็นคู่แข่งหลักที่สำคัญ แต่ทั้งนี้การแข่งขันยังอยู่ในวงจำกัด
เพราะไม่มีคู่แข่งรายใหม่เกิดขึ้น

-   กลยุทธ์การตลาด

- สร้างพันธมิตรทางการค้าที่ใช้ฐานลูกค้าเดียวกัน โดยนโยบายแบบ WinWin ของทุกฝ่าย

- ทำการขยายกำลังผลิตเครื่องใช้แล้ว (Remanufacturer)

- เน้นการเพิ่มสัดส่วนการขายและให้เช่าเครื่อง เพื่อเป็นผู้นำในตลาดองค์กรเอกชน
ขนาดกลางถึงขนาดใหญ่ในกลุ่ม A ถึง B รวมถึงหน่วยงานภาครัฐและรัฐวิสาหกิจ
โดยการโฆษณาและประชาสัมพันธ์ให้เข้าถึงกลุ่มผู้บริหารขององค์กร

- มุ่งส่งเสริมการตลาดสินค้าเครื่องถ่ายเอกสารดิจิตอลมัลติฟังก์ชั่น ซึ่งมีแนวโน้มจะขยายตัวได้มาก

- สร้างการยอมรับในประสิทธิภาพของการบริการโดยการพัฒนาคุณภาพ ความรู้
ความสามารถในการบำรุงรักษาและความสุภาพเรียบร้อยของช่างบริการ
เพื่อสร้างความพึงพอใจสูงสุดให้กับลูกค้านำไปสู่การแนะนำบอกต่อช่วยสร้างฐานลูกค้าใหม่ให้กับบริษัท

- จัดให้มีอุปกรณ์เครื่องมือให้บริการที่ทันสมัยได้มาตรฐาน
และระบบบริหารข้อมูลลูกค้าที่มีประสิทธิภาพ
เพื่อให้สามารถตรวจสอบปัญหาของลูกค้าได้อย่างถูกต้องแม่นยำและให้บริการได้อย่างรวดเร็ว

- จัดระบบทดสอบคุณภาพสินค้าก่อนวางตลาด รวมทั้งมีการตรวจสอบคุณภาพอีกครั้งก่อน

ส่งมอบและติดตั้งให้ลูกค้า เพื่อให้สินค้าได้มาตรฐานสมบูรณ์และสร้างความมั่นใจได้สูงสุด

- เน้นการประชาสัมพันธ์จัดระบบ Call Center เพื่อให้การบริการหลังการขายมีประสิทธิ

ภาพสูงขึ้น

3.3 การหาผลิตภัณฑ์เพื่อจำหน่าย

บริษัท อินเตอร์ ฟาร์อีสท์ วิศวการ จำกัด (มหาชน) ได้รับการแต่งตั้งจากบริษัท โคนิก้า
คอร์ปอเรชั่น ประเทศญี่ปุ่น ให้เป็นตัวแทนจำหน่ายแต่เพียงผู้เดียวในประเทศไทย
ซึ่งให้บริการเกี่ยวกับเครื่องถ่ายเอกสารยี่ห้อโคนิก้า อุปกรณ์ควบ อะไหล่ และวัสดุสิ้นเปลืองต่างๆ
ของโคนิก้า โดยใช้หลักเทคโนโลยีที่ทันสมัยที่สุดเพื่อที่จะนำสินค้าออกสู่ตลาดการค้า
ซึ่งทางบริษัทผู้ผลิตมีการเตรียมพร้อมอย่างดีในการเผชิญหน้ากับยุคโลกาภิวัฒน์ในด้าน
Photographic & Digital Imaging แนวทางในการขยายสายการผลิตภัณฑ์ในหมวดนี้
(Product Line Extension) จะมุ่งไปสู่การนำเอาโปรแกรมประยุกต์ (Application
Software) มาเสริมอรรถประโยชน์ในการใช้ผลิตภัณฑ์และเสริมสร้างการทำงาน
ซึ่งจะเป็นอีกหนึ่งทางเลือกให้กับลูกค้าในการเพิ่มศักยภาพในการทำงานทางด้านเอกสาร
อาทิเช่นโปรแกรมการสแกนต้นฉบับ (Scanner Software) ที่สามารถอ่านต้นฉบับที่เป็นตัวอักษร
แล้วสามารถเปลี่ยนเป็นแฟ้มข้อมูลที่สามารถแก้ไขหรือทำการเพิ่มเติมบนคอมพิวเตอร์ได้เลย
(Optical Character Recognition – (OCR) )

บริษัทจะเพิ่มธุรกิจเชิงบริการที่เกี่ยวข้องกับเอกสาร เช่น การจัดการเอกสาร (Document
Management) และระบบจัดเก็บเอกสาร (Archive Management) เพื่อเพิ่มประโยชน์ต่อลูกค้า
(Value Added)